Knut Bjørnar Asphol

Knut Bjørnar Asphol (født 1973) er en norsk gitarist, produsent, låtskriver og komponist.
Asphol er opprinnelig fra Kleive øst for Molde. I 1998 gikk han ut fra Universitetet i Oslo med en mastergrad i musikk. Avhandlingen "Exploring distortion" (en studie i forvrengning) var veiledet av jazzgitaristene Staffan William-Olsson og Eivind Aarset.Knut Bjørnar Asphol jobber som musiker, musikkprodusent, komponist, tekstforfatter og masteringstekniker. Kjernen i hans jobb er Masterpool Studio på Gjerdrum i Akershus. Han har deltatt på over 400 hundre norske og utenlandske utgivelser. Har opparbeidet seg et stort antall sanger som fremføres av artister og band. Sangen Wonderful Girl fra Melodi Grand Prix 2003 var tonesatt og skrevet av Asphol, og fremført av hans band Monopole.
Fra 2003 spilte han også med bandet «Expect a Miracle» med blant andre Lewi Bergrud og Knut Anders Sørum. Da Sørum forlot dette bandet i 2004, ble det nye navnet «7 days and a Miracle». Fra 2005 til 2010 turnerte han i Europa med gothrockbandet Postscriptum.  I 2011 ble han for første gang produsent for Alexander Rybaks Visa vid vindens ängar. Dette samarbeidet førte til albumene Christmas Tales og Trolle, som også var produsert i Asphols Masterpool Studio i Gjerdrum. I 2014 produserte Asphol sangen «Into a Fantasy», som er soundtracket til Dreamworks-filmen How to Train Your Dragon 2. Han har også produsert MGP-bidraget til Alexander Rybak  «That's How You Write a Song», som vant den norske Grand Prix-finalen i 2018. Etter leirskredet på Gjerdrum 30 desember 2020, var Asphol initiativtaker og kapellmester til minnekonserten som gikk på NRK1 31 januar 2021. Her deltok artister som Hanne Krogh, Alexander Rybak, Eva Weel Skram, Rein Alexander, Ellen Andrea Wang, Rolf Løvland m.fl.
Knut Bjørnar Asphol har familieprosjektet Superbarna som har utgitt syv album med egenskrevet og produsert musikk. Han mottok Spellemannsprisen 2016 for Beste barnemusikk albumet Hipp Hurra.Asphol har utgitt soloalbum innen jazzsjangeren med blant andre Nils Petter Molvær, Arve Henriksen, Stian Carstensen, Helge Lien, Harpreet Bansal, Torstein Lofthus m.fl. I 2020 benyttet han artistnavnet KNUT, noe som førte til en annen utbredelse av musikken i blant annet Sør-Amerika. Han begynte nå å spille jazz og meditasjonsmusikk med akustisk nylonstrengsgitar. Påvirket av klassisk musikk og flamenco.
Asphol har også jobbet under navnet D'Dorian. Han har utgitt singler og album. I 2021 kom albumet «My Lo-Fi Stories».
Asphol var med da Oslo Soul Children ble dannet, og har produsert og skrevet mye av Soul Childrens materiale. Oslo Soul Children ble nominert til Spellemannprisen 2011.Knut Bjørnar Asphol har podkasten Hverdagsshow sammen med Morten Drefvelin. Deres første episode kom 31 mars 2021. Podkasten er en feelgood-podkast med temaer som mat, drikke, musikk og hverdagen. De har også gjester.
Knut Bjørnar studerte i 2022 til tittelen Sommelier ved Norsk Sommelier Utdannelse. Han begynte som vinanmelder og skrive artikler om vin i Romerikets Blad høsten 2022.


== Plateutgivelser ==
KNUT - Hemingway Café (2020)
KNUT - Breeze (2020)
Knut Bjørnar Asphol - The Awakening (2017)
Knut Bjørnar Asphol - Tabloid Red (2016)
Knut Bjørnar Asphol & Harpreet Bansal - Ragatronic ()
Knut Bjørnar Asphol - Wilderness Exit (2013)
Knut Bjørnar Asphol - Mnemonic (2012)
Knut Bjørnar Asphol - Organic Ocean (2008; remastered i 2012) - soundtrack til dokumentarfilmen Tikopia


== Utvalgte plateutgivelser ==
Superbarna - Supernova (2009) Produsent, musiker og låtskriver
Superbarna - Juleønsker (2009) Produsent, musiker og låtskriver
Superbarna - Superstjerne (2011) Produsent, musiker og låtskriver
Superbarna - Vi vil leke (2014) Produsent, musiker og låtskriver
Superbarna - Hipp Hurra (2016) Produsent, musiker og låtskriver
Superbarna - Adventstid (2017) Produsent, musiker og låtskriver
Superbarna - Statsminister (2018) Produsent, musiker og låtskriver
Knut Anders Sørum - Dom vonde Orda (2018) Musiker
Knut Anders Sørum - Live (2017) Produsent, musiker og tekniker
Knut Anders Sørum - Ting Flyt Remix (2016) Produsent, musiker og remikser
Alexander Rybak - Visa vid vindens ängar (2011) Produsent og musiker
Alexander Rybak - Christmas Tales (2013) Produsent og musiker
Alexander Rybak - Into a Fantasy (Soundtrack How to Train Your Dragon 2) (2014)
Soundtrack How to Train Your Dragon 2, DreamWorks (2014) Produsent og musiker
Alexander Rybak - Trolle (2014) Produsent og musiker
Alexander Rybak - I came to love you (2016) Produsent og musiker
Alexander Rybak - That's How You Write a Song (2018) Produsent og musiker
Alexander Rybak - Mom (2018) Produsent og musiker
7 Days and a Miracle - 7 Days and a Miracle (2006)  Produsent, musiker og låtskriver
PostScriptum - Prepost EP (2005) Musiker
PostScriptum - Prophet Deny (2007) Musiker og låtskriver
Oslo Soul Children - Livsglede 1 (2001) Produsent, musiker og låtskriver
Oslo Soul Children - Shine (2002) Produsent, musiker og låtskriver
Oslo Soul Children - Julestjerne (2003) Produsent, musiker og låtskriver
Oslo Soul Children - Jump (2004) Produsent, musiker og låtskriver
Oslo Soul Children - Livsglede 2 (2006) Produsent, musiker og låtskriver
Oslo Soul Children - Shout (2007) Produsent, musiker og låtskriver
Oslo Soul Children - Livsglede 3 (2010) Produsent, musiker og låtskriver
Oslo Soul Children - Hope (2011) Produsent (Hope), musiker og låtskriver
Oslo Soul Teens - Victory (2012) Produsent og musiker
Oslo Soul Children - Livsglede 4 (2014) Produsent, musiker og låtskriver
Oslo Soul Teens - Real Life (2015) Produsent, musiker og låtskriver
Monica Kilvær - The Greatest Love (2007) Produsent, musiker og låtskriver
Jan Groth (1946–2014) - Mine julesanger (2011) Produsent og musiker
Farmers Market - Slav to the Rhythm (2012) Mastering
Noora Noor - Soul Deep (Noora Noor) (2009) Mastering
Bansal Trio - Chandra (2015) Mastering


== Referanser ==


== Eksterne lenker ==
Offisielt nettsted 
(en) Knut Bjørnar Asphol – kategori av bilder, video eller lyd på Commons 
www.masterpool.no